CELEX: 62008TN0128
Language: fi
Date: 2008-03-25 00:00:00
Title: Asia T-128/08: Kanne 25.3.2008 — CBI ja Abisp v. komissio

7.6.2008   
            
            
               FI
            
            
               Euroopan unionin virallinen lehti
            
            
               C 142/30
            
         Kanne 25.3.2008 — CBI ja Abisp v. komissio
   (Asia T-128/08)
   (2008/C 142/55)
   Oikeudenkäyntikieli: ranska
   Asianosaiset
   
      Kantajat: Coordination Bruxelloise d'Institutions sociales et de santé (CBI) (Bryssel, Belgia) ja Association Bruxelloise des Institutions de Soins Privées (Abisp) (Bryssel, Belgia) (edustajat: avocat D. Waelbroeck ja solicitor D. Slater)
   
      Vastaaja: Euroopan yhteisöjen komissio
   Vaatimukset
   
               —
            
            
               komission päätös on kumottava
            
         
               —
            
            
               vastaaja on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantajat vaativat kumottavaksi 10.1.2008 tehtyä komission päätöstä, jolla hylättiin niiden 7.9. ja 17.10.2005 tekemät kantelut valtiontuista, joita Belgian valtio on myöntänyt julkisille sairaaloille, jotka kuuluvat Région de Bruxelles-Capitalen Iris-verkostoon, ja jolla kieltäydyttiin aloittamasta kyseessä olevien tukien osalta EY 88 artiklan 2 kohdan mukaista muodollista tutkintamenettelyä.
   Kantajat väittävät ensinnäkin, että riidanalaisekseen päätökseen liittyy menettelyvirheitä, koska komission olisi tullut tehdä kyseinen päätös kollegiona, osoittaa se kyseessä olevalla jäsenvaltiolle ja julkaista se Euroopan unionin virallisessa lehdessä.
   Asiakysymyksen osalta kantajat väittävät, että komissio on tehnyt ilmeisiä arviointivirheitä ja laiminlyönyt perusteluvelvollisuuttaan katsoessaan, että kyseessä olevat toimenpiteet olivat EY 86 artiklan 2 kohdan mukaisia ja että asiassa ei ollut syytä aloittaa EY 88 artiklan 2 kohdan mukaista muodollista tutkintamenettelyä.
   Kantajat väittävät, että EY 86 artiklan 2 kohdan soveltamisedellytykset eivät täyty esillä olevassa asiassa, koska
   
               —
            
            
               tukea saavien sairaaloiden julkisia palveluja koskeva tehtävä ei ole selvästi märitelty
            
         
               —
            
            
               hyvityskriteereitä ei ole määritetty ennakkoon
            
         
               —
            
            
               hyvitys ylittää aiheutuneet kustannukset
            
         
               —
            
            
               tukea saavien sairaaloiden ja vastaavien yksityisten sairaaloiden välillä ei ole suoritettu vertailua.
            
         Kantajat väittävät lisäksi, että asiassa ei ole noudatettu jäsenvaltioiden ja julkisten yritysten välisten taloudellisten suhteiden avoimuudesta annettua direktiiviä (1).
   
      (1)  Jäsenvaltioiden ja julkisten yritysten välisten taloudellisten suhteiden avoimuudesta sekä tiettyjen yritysten taloudellisen toiminnan avoimuudesta 16.11.2006 annettu komission direktiivi 2006/111/EY (EUVL L 318, s. 17).